Uyda yolgʻiz
Uyda yolgʻiz — AQSh kinoijodkorlari tomonidan suratga olingan oilaviy komediya. Xalqaro premyerasi 1990-yil 16-noyabrda boʻlib o‘tgan. Film Eng kassabop filmlar roʻyxatida "barcha davrlarning eng koʻp daromad keltirgan komediya filmi" sifatida eʼtirof etilib, 2011-yilgacha yetakchi oʻrinda boʻlgan. 1991-yilda bosh rol ijrochisi Makoley Kalkin "Oltin globus"ning "Eng yaxshi film" va "Eng yaxshi aktyor" nominatsiyalarida gʻolib boʻldi. Bastakor Jon Uilyams "Eng yaxshi film musiqasi" uchun Oskar mukofotining ikkita nominatsiyasida gʻolib boʻldi. Filmning muvaffaqiyati xuddi shu nomdagi butun media franshizaning yaratilishiga olib keldi, jumladan, toʻgʻridan-toʻgʻri davomi – “Uyda yolgʻiz 2: Nyu-Yorkdagi sarguszashtlar” filmi 1992-yilda ekranga chiqqan. Ikkala film 2003-yilda oʻzbek tiliga oʻgirilgan. Unga aktyorlar Obid Asomov, Mirzabek Xolmedov, Hojiakbar Nurmatov, Oybarchin Bakirova, Farhod Aminov, Tohir Doʻstxoʻjayev, Farhod Abdullayev va Gʻaybullo Hojiyev ovoz berishgan.